Държавен вестник, бр. 6, 2021 г., стр. 9

БРОЙ  6	
Д Ъ Р Ж А В Е Н  В Е С Т Н И К 	
СТР.  9  
(6) По искане на Антидопинговия център 
или на друга организация, която е управляващ 
орган на спортната проява, всяко тестване 
по време на спортната проява извън мястото 
на спортната проява трябва да бъде коорди-
нирано с Антидопинговия център или със 
съответната организация, която е организатор 
на спортната проява.
(7) Всеки организатор на спортна проява е 
длъжен да разреши и да улесни провеждането 
на Програмата за независимо наблюдение по 
време на спортната проява.
Чл. 19. (1) Антидопинговият център може 
да изисква от спортистите да предоставят 
информация за местонахождение.
(2) Антидопинговият център създава и уп-
равлява национален регистър на спортистите 
за тестване (РСТ) в съответствие с чл. 4.8.6 
от МСТР.
(3) Изпълнителният директор на Антидо-
пинговия център утвърждава инструкция, с 
която определя критериите за включване на 
спортистите в РСТ. Спортистите трябва да 
бъдат уведомени преди включването им и при 
изключването им в РСТ, като уведомлението 
съдържа информацията, определена в МСТР.
(4) Спортистите, включени в РСТ, са 
длъжни:
1. да предоставят точна и пълна инфор-
мация на Антидопинговия център за своето 
местонахождение посредством АДАМС по 
начин, установен от МСТР на САА;
2. да актуализират информацията за мес-
тонахожденията си, когато е необходимо, така 
че тя да бъде винаги точна и пълна;
3. да бъдат на разположение за тестване на 
посочените от тях местонахождения.
(5) Информацията по ал. 4 се въвежда 
в срокове, определени от Антидопинговия 
център, но при всеки случай преди първия 
ден на всяко тримесечие от началото на ка-
лендарната година, а при всяка настъпила 
промяна – незабавно.
(6) Информацията по ал. 4 се използва 
за целите на планиране, координиране и 
провеждане на тестване при спазване изис-
кванията на Закона за защита на личните 
данни и Общия регламент относно защита на 
личните данни, разследване на потенциални 
нарушения на антидопинговите правила и за 
други антидопингови цели. Информацията 
за местонахождение се предоставя на САА 
и на други антидопингови организации с 
правомощия да тестват даден спортист съоб­
разно МСТР на САА, при условие че тази 
информация се пази в тайна по всяко време 
и се унищожава, след като престане да бъде 
релевантна за посочените по-горе цели.
(7) Спортист може да делегира правомо-
щието си за попълване на информацията по 
ал. 4 на трета страна, като треньор, ръково-
дител или национална спортна организация, 
при условие че третата страна се съгласи с 
такова делегиране. В този случай се попълва 
формуляр за делегиране на задължения, под­
писан от състезателя и от лицето, на което 
са делегирани задълженията, и се изпраща 
до Антидопинговия център.
(8) Без значение дали лично попълва ин-
формацията за местонахождението си, или е 
делегирал това задължение на трета страна, 
всеки спортист от РСТ остава изцяло и лично 
отговорен, в случай че това задължение не 
бъде изпълнено.
(9) Спортистът не е длъжен да предоставя 
информация по ал. 4 само ако:
1. е известил писмено Антидопинговия 
център, че е прекратил спортно-състезателната 
си дейност, или 
2. Антидопинговият център го е информи-
рал, че е изключен от РСТ.
(10) Ако спортист на международно или на 
национално ниво, включен в РСТ, се оттегли 
от спортно-състезателна дейност и след това 
желае да се завърне към такава, спортистът 
не може да участва в международни или 
национални спортни прояви, докато не из-
вести писмено Антидопинговия център, че е 
на разположение за тестване поне 6 месеца 
преди датата на очакваното си завръщане. 
За посочения период до действителното за-
връщане към спортно-състезателна дейност 
спортистът е длъжен да бъде на разположение 
за извънсъстезателно тестване, както и при 
поискване да спазва изискванията за подаване 
на информация за местонахождението си по 
МСТР на САА. В посочения шестмесечен пе-
риод при извършване на извънсъстезателното 
тестване разходите за анализ и транспорт на 
пробите на спортиста, за командироване и за 
възнаграждения на антидопинговите екипи 
се заплащат от спортиста или от лицензира-
ната спортна организация, към която той е 
картотекиран.
(11) Световната антидопингова агенция след 
консултация със съответната международна 
спортна организация и с Антидопинговия цен-
тър може с решение да направи изключение 
от правилото за шестмесечно предизвестие, 
ако стриктното прилагане на това правило 
би било несправедливо спрямо спортиста.
(12) Решенията по ал. 11 могат да бъдат 
обжалвани по реда на чл. 40. 
Чл. 20. (1) Антидопинговият център инфор-
мира посредством системата АДАМС другите 
антидопингови организации и САА за списъка 
с имената на спортистите, включени в РСТ.
(2) Ако спортист бъде включен едновре-
менно в РСТ на Антидопинговия център и в 
регистъра на спортистите за тестване на друга 
антидопингова организация, Антидопинговият 
център и съответната антидопингова органи-
зация се споразумяват коя от двете ще бъде 
отговорната организация за получаването 
на информацията за местонахождението на 
спортиста.
(3) В случай че Антидопинговият център 
и съответната антидопингова организация не